Калі Антон Дуброўны, жыхар горада Ганцавічы, у 2012 годзе вырашыў прадаць свой аўтамабіль, старэнькі “Мэрсэдэс-126”, пакупнік “падвярнуўся” адразу. Яго добры знаёмы Антон Руднікевіч з задавальненнем апрабаваў машыну і сказаў: “Бяру!”. Але вось незадача — грошай у Руднікевіча не было. Ён тады паабяцаў Дуброўнаму, што тыя паўтары тысячы долараў за “мэрс” аддасць пазней. Грошы потым, а машына зараз — на гэтым і сышліся.